**Stratégia prevencie kriminality a inej protispoločenskej činnosti v SR do r. 2028**

**Stratégia prevencie kriminality a inej protispoločenskej činnosti v Slovenskej republike do roku 2028 - rozpracovanie na podmienky Bratislavského kraja**

Stratégia prevencie kriminality a inej protispoločenskej činnosti v Slovenskej republike do roku 2028 je dokumentom v gescii Ministerstva vnútra Slovenskej republiky, ktorý ministerstvo spracovalo v spolupráci a ako výstup Rady vlády Slovenskej republiky pre prevenciu kriminality. Dokument by mal byť v blízkej budúcnosti schválený uznesením vlády SR ako strategický dokument na národnej úrovni, ktorý definuje prioritný rámec a strategické ciele, ktoré je v tejto oblasti potrebné na národnej úrovni
dosiahnuť.

V súlade s cieľmi a prioritami ustanovenými v národnej stratégii bude následne Okresným úradom Bratislava v zmysle zákona č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov rozpracovaná **Stratégia  prevencie kriminality a inej protispoločenskej činnosti na podmienky Bratislavského kraja do r. 2028** (ďalej len „krajská stratégia“).

Efektívne plánovanie, koordinácia a implementácia preventívnych zásahov môže výrazne prispieť k zvyšovaniu bezpečnosti obyvateľstva znižovaním úrovne kriminality. Prevencia kriminality má za cieľ eliminovať potenciálny výskyt fyzickej, majetkovej či emocionálnej ujmy obetiam, ich rodinám a komunitám. Prispieva k ochrane skupín obyvateľstva najviac ohrozených viktimizáciou a kriminalizáciou.

Pri spracúvaní krajskej stratégie sa bude vychádzať z aktuálnych poznatkov týkajúcich sa jeho obyvateľstva a poznatkov o stave, štruktúre a dynamike kriminality a inej protispoločenskej činnosti v kraji. Na základe týchto poznatkov budú identifikované  a analyticky vyhodnotené konkrétne riziká páchania kriminality a inej protispoločenskej činnosti a najmä nastavené opatrenia na ich zníženie.

O postupe prác na krajskej stratégii a **o možnostiach zapojenia sa do procesu jeho prípravy budeme priebežne informovať na stránke OÚ BA, organizačný odbor, prevencia kriminality - v tejto záložke.**

**Harmonogram úloh k  procesu rozpracovania Stratégie prevencie kriminality na podmienky kraja na roky 2023-2028**

1. Zvolať zasadnutie Krajskej komisie prevencie kriminality a inej protispoločenskej činnosti OÚ za účelom informácie o príprave rozpracovania SPK na podmienky krajov.

Termin: **jún 2022**.

2. Navrhnúť a schváliť časový a obsahový harmonogram k procesu rozpracovania SPK.

Termín: **január-marec 2023**

3.Členom krajskej komisie predstaviť štruktúru rozpracovania SPK a údaje, ktoré je potrebné zozbierať a spracovať.

Termín: **marec 2023**

4.Osloviť člena krajskej komisie za Bratislavský kraj – žiadosť o nakontaktovanie na osobu, ktorá by vedela participovať na príprave SPK napr. formou facilitácie (odborník so skúsenosťami s riadením procesnej stránky tvorby dokumentov koncepčného a strategického významu.

Termín: **marec – máj 2023**

5. Zriadiť na webovej stránke OÚ záložku o spracovaní SPK za účelom informovania a zapojenie sa občianskej verejnosti do participatívneho procesu.

Termín: **máj 2023**

6. Zber a sumarizácia výskumov, prieskumov, štatistických a rôznych iných údajov o kriminalite a inej protispoločenskej činnosti, zaevidovanie výsledkov z dotazníkového prieskumu realizovaného k analýze kriminality za rok 2021 v obciach a mestách Bratislavského kraja

Termín: **máj - august 2023**

7**.** Osloviť listom prednostu na spoluprácu ďalších odborníkov, okresné úrady v územnej pôsobnosti krajov a ostatné subjekty v kraji a zástupcu: oddelenia priestupkov, vysoké školy (študijné odbory zamerané na oblasť sociálno patologických javov, tvorbu verejných politík, atď. ), zástupcu VÚC, CPPPaP, Bezpečnostnú radu kraja, reg. ZMOS, KRPZ, ÚPSVaR, KR Hasičského a záchranného zboru, RÚVZ, zástupcu Združenia náčelníkov mestských a obecných polícii–reg. sekcia v území kraja, Krajskú prokuratúru, zástupcu MVO v oblasti prevencie kriminality, Jednotu dôchodcov Slovenska, Ústavu na výkon trestu odňatia slobody, RÚŠS, v prípade potreby aj ďalšie subjekty.

Termín: **máj – jún 2023**

8. Vypracovať SWOT analýzu členmi krajskej komisie prevencie kriminality (napr. pracovnou skupinou na to zriadenou prednostom OÚ.

Termín: **jún – september 2023**

9. Vyhodnotiť údaje, spracovať návrh SPK, zverejniť návrh na SPK v záložke na webovej stránke OÚ Bratislava zriadenej podľa bodu 1 tohto harmonogramu za účelom pripomienkovania odbornej a laickej verejnosti (o možnosti zasielania v elektronickej podobe informované aj všetky Okresné úrady v územnej pôsobnosti kraja)

Termín: **september-október 2023**

10. Zapracovať prípadné pripomienky odbornej a laickej verejnosti.

Termín: **september 2023**

11. Komplexný materiál SPK doručiť v elektronickej podobe členom krajskej komisie na oboznámenie, záverečné pripomienkovanie, doplnenie.

Termín: **september - október 2023**

12. Zvolať a zrealizovať zasadnutie krajskej komisie, schválenie SPK

Termín: **október 2023**

13. Zaslať v elektronickej podobe podpísaný, schválený dokument SPK vrátane príloh, zápisnice a uznesenia zo zasadnutia krajskej komisie predsedovi Rady vlády SR pre prevenciu kriminality.

Termín: **november 2023**

14. Sprístupniť SPK na webovej stránke Okresného úradu Bratislava, v záložke o spracovaní SPK

Termín: **november 2023**

praxe a nové riešenia.

Spracovala: Mgr. Alena Mihályová

 krajský koordinátor pre prevenciu kriminality

Schválil: Mgr. Branislav Borovský

 prednosta Okresného úradu Bratislava

V Bratislave, marec 2023